Ikas

Ikas, edo Ikas euskal pedagogia zerbitzua 1959 urtean sortutako 1901eko legepeko elkartea da. Ipar Euskal Herriko euskarazko irakaskuntzarentzat 3 misio betetzen ditu:
 mota guzietako dokumentalak kontsultzatzeko edo mailegatzeko eskainiz bere egoitzan;
 pedagogia saileko animazioak eta ikerkuntza landuz : irakasleendako formakuntza eta informazio saioak;
 dokumentu berriak sortuz eta hedatuz.

 Historia 

 Sorrera 
1951eko Deixonne legearen ildotik sortu zen Ikas elkartea, 1959ko agorrilaren 27an eta 28an, Euskaltzaleen Biltzarrak Baionako Euskal Museoan antolatu pedagogia jardunaldietan, 200 bat irakaslek parte hartu zutela.

1970eko hamarkadan euskalgintzako elkarte aitzindaria zen Ikas, eta egitura zenbait sortu zituen, hala nola UEU (Udako Euskal UNibertsitatea)

 Pedagogia zentroa (1996) 
1996an pedagogia zentro bihurtu zen Ikas, Garapen kontseiluaren gidaritzapean eta CRDPren partaidetzan.

 Uztaritzeko Lota jauregira (1970) 
Baionatik lekutu (despeditu) eta, Uztaritzeko Lota jauregian hasi zen elkartea Zuzendari postuaz gain, Hezkunde nazionalak dokumentalista plaza bat eman zion.

1999an Hezkunde nazionalak bigarren irakasle postua eman zuen, lehen mailako argitalpen-proiektuen eramateko.

 Hizkuntza politikaren egituratzea (2000) 
Tamalez, Convention Specifique Pays Basque lurralde-kontratuan, ikas obratzaile izan beharrean, azkenean Akitaniako CRDP (Centre Regional de Documentation Pedaogique) izendatu zuten agintariek.

Hala ere, Ikas garatzen hasi zen, lehen mailako ikastresnen eskaintza aberastuz. Maulen, Xiberoko adarra sortu zuen 2003an.

2004ko abenduan Euskararen Erakunde Publikoa sortu zen. Aurrerantzean horrek izan du ikasmaterialgintzaren eskumena, eta hiru urterik behin hitzarena sinatu du Ikasekin.

2010ean, Hezkunde nazionalak eskatuta ASFORED erakundearen ebaluazioak kalitatearen labela eman zion Ikas-i. Harrezkero, erakunde publikoek zerbitzu publikoen emaile gisa ezagutzen dute.

2012an Lota jauregia utzi eta alboan dagoen eraikinera pasa zen.

2019an baliabide eskaetan baina lehen mailako, kolegioko eta helduen irakaskuntzarako ikasmaterialak produzitzen jarraitzen du.

 Elkarteburuak eta idazkariak 
Luis Dassance izan lehen zuzendaria 1959tik 1967ra. Geroago hauek izan dira Jean Haritxelhar, Danielle Albizu (1987-1996), Xan Errotabehere (1996-2000), Mixel Jorajuria (2000-2008), Alazne Petuya (2008-2009) eta Maite Erdozaintzi-Etxart (2010etik).

Idazle hauek Ikaseko idazkariak izan dira: Marijane Minaberri , Piarres Xarriton, Xarles Bidegain, Manex Goienetxe (1983-1994), Erramun Baxok (1991-1996), eta Aines Dufau (1996tik).

 Ezagupen ofiziala 
Euskararen Erakunde Publikoa eta Hezkunde nazionalarekin egina duen hitzarmenaren arabera, honela ezagutzen da Ikas :

 ikasmaterialgintzako zerbitzu publikoa ematen duela.
 lau sareen federazio egitura dela (sare publikoa, pribatua, ikastolena eta AEK).

 Lan ildoak 
1996ko araudiaren arabera, IKAS euskal pedagogia zerbitzuak xedetzat dauka euskararen eta euskarazko irakaskuntza hedatzen laguntzea, bai eta euskal ondarea eta kulturaren ezagutza bultzatzea eskoletan, bide hauek erabiliz :

 Dokumentazio zerbitzua 

Gaur egun, Ikasek 28 000 bat liburu, CD eta DVD baditu, kasik guziak euskaraz, oroz gainetik euskara(z) ari diren ikasleentzat eta irakasleentzat bilduak : eskuliburuak, entziklopediak, literatura obrak, dokumentalak...
Katalogoa sarean kontsultagarri da,Dokumentazio zerbitzuaren katalogoa eta notizia guztiak deskargatzen ahalko dira.

 Animazio pedagogikoak 
Ikasek irakasleendako formakuntza eta informazio saioak antolatzen ditu, baita ere pedagogia saileko animazioak.

Adibidez :

- Inauteriak eskoletan

- Hizkuntz baliabide numerikoen erabilera

 Ikasmaterialgintza 

Ikus beherago argitalpen nagusien atala.

 Zuberoko adarra 
Zuberoako adarra ideki zuen IKASek Maulen, 2003ko azaroan, bere eginkizunen Zuberoako beharrei egokitzeko, bereziki dokumentazio eta animazio sailetan.

 Antolakuntza 
IKAS Uztaritzen kokatua da, Lapurdiko bizkondeen karrikako 81 zenbakian.

Elkarteburua Maite Erdozaintzi-Etxart da eta zuzendaria Aines Dufau. Hamar langile ari dira IKASen.
 Administrazio kontseilua 
Administrazio kontseilua honela osatua da :
 Zortzi kide irakasleen taldean : bi ordezkari sare bakoitzetik (sare publikotik, sare pribatutik, ikastolen saretik eta beste bi AEKren izenean).
 Lau kide burasoen taldean, sare publikoa, sare pribatua eta ikastolen sarea ordezkatuz.
 Bi kide kultura eta hezkuntza alorren ordezkari, bai eta euskal ikasketetako unibertsitari bat.
 Eskubidezko bi kide, erakunde publikoen ordezkari : Akademiako errektorea eta Euskararen erakunde publikoaren lehendakaria (boz kontsultatiboa izanik).

 Argitalpen batzordea 
Argitalpen batzordeak ditu argitalpen saileko hautuak finkatzen, urtean bizpahiru aldiz. Hezkuntza saileko ikuskariz eta lau sareetako irakasleen ordezkariez osatua da batez ere.

Batzorde pedagogikoak eta zientifikoak ikasmateriala ikuskatzen du, Ikasek argitaratu aitzin. Hezkuntza saileko ikuskariz, unibertsitariz eta euskaltzainez osatua da.

 Argitalpen nagusiak 
 Haur literatura 
 Sorkuntzak 
 Xoriak kantari olerki bilduma (1965), Marijane Minaberri idazle nafarrarena. Olerki horietako batzuk erabili zituen Oskorri musika taldeak 1997an argitaratu zuen Marijane kanta zan! disko-liburuan.
 Marijane kontari (2005, Ikas) CDa eta liburuxka, 5 ipuin, Petit théâtre de Pain antzerki taldeko Manex eta Ximun Fuchs anaiek irakurriak, Jean-Christian Irigoienen musikaz lagundurik.
 Hiru Otso, Amaia Hennebutte-Millard-en trilogia
 Laino pinpirina, Joserra Lopez-en albuma, desberdintasunari buruz
 Hartxoa baratzean gaindi eta Beldartxo lagunkina, Xantal Barnetxe-ren bi album
 Hiru bidaiariak, Behruz, Katilua, Paxkal Bourgoin-ren trilogia
 Olentzero, Haize Othondo-ren albuma
 Biribil eta Barnetik CD-ak, Josiane Aguerre-Valencia eta Phillippe Albor-ek sortu haur kantak.

 Itzulpenak 
 Adiskide onak (Paul François)
 Ahuntza eta pitikak (Europar tradizioko ipuina)
 Aingeru galduaren bila (Max Ducos)
 Ami-ami (Rascal)Ami-ami albumaren fitxa
 Axuria bihurria (Didier Jean)
 Beldar gosetia (Eric Carle)
 Dorre luze iluna (Françoise Guillaumond)
 Eskimoaren mezua (Françoise Richard)
 Eskuzorroa (Errusiar tradizioko ipuina)
 Gatu ttipi galdua (Natacha)
 Harri eltzekaria (Anaïs Vaugelade)Harri eltzekariaren aurkezpena Galtzagorri.org webgunean
 Haserre Gorria (Mireille d'Allancé)
 Hiru xerri ttipi (Europar tradizioko ipuina)
 Idazlana (Antonio Skármeta)
 Ilurre kixkur eta hiru hartzak (Errusiar tradizioko ipuina)
 Kadira urdina (Claude Boujon)Kadira urdina albumaren aurkezpena Berria kazetan
 Lagun bila (Audrey Poussier)
 Madasa (Michel Séonnet)
 Otsoa itzuli da! eta Otso Bihozbera (Geoffroy de Pennart)
 Pintzel magikoa (Txinatar tradizioko ipuina)
 Sagutxo margotxo (Stéphane Millerou)
 Samurgoa (Claude Boujon)
 Yakouba (Thierry Dedieu)
 Zigomarren Afrika (Philippe Corentin)

 Eskuliburuak 

 Hizkuntza 

 Euskara 1 (CP):
 Ikaslearen eskuliburuak (1 & 2),
 Irakaslearen maleta,
 Fitxa fotokopiagarriak
 Euskara 2 (CE1)
 Ikaslearen eskuliburua
 Irakaslearen gidaliburua eta USB gakoa
 Usmafin inspektorearen inkestak - 3. zikloan

 Matematikak 
 HaraMat (1. maila)
 Matematikak lantzen (1. maila)
 Transmath kaierak kolegioan (2. maila)

 Historia 
 Historia 1492-1815 Mano Kurutxari eta irakasle talde batekin landua
 Erdi aroa eta Nafarroako erresuma irakasle talde batekin landua
 Historia eta Geografia Baxoan, L eta ES sailetan, 2015ko gaiak eta zuzenketak (Anne-Marie Hazard-Tourillon)

 Zientziak 
 Bizia eta Lurraren Zientziak, 4. zikloa
 Fisika eta Kimika - Ene kaiera, ene bidelaguna, 4. zikloan
 Nerabeen galdeak (maitasuna - sexualitatea)

Arteen historia
 Arteen historia 3. zikloa - irakaslearen liburua, ikaslearen irudi-bilduma eta ardatz kronologikoa Unai Zubeldia eta irakasle talde batekin landua
 Sagotxo margotxo - gidaliburua (Quitterie Laborde)

Musika
 Musika tresnak, (Georges Boulestreau)

 Kirola 

 Gorputz eta kirol heziketa - 1. zikloa (Pierre Bertrand)
 Gorputz eta kirol heziketa - 2. zikloa (Pierre Bertrand)
 Gorputz eta kirol heziketa - 3. zikloa (Pierre Bertrand)

 Material numerikoa 
 Euskara metodoa A1/A2Euskara metodoa A1/A2

 Erreferentziak 

 Ikus, gainera 
 Seaska
 Euskal Haziak
 Biga Bai
 Alfabetatze Euskalduntze Koordinakundea
 Euskal Konfederazioa
 Hik Hasi aldizkaria

 Kanpo estekak 
 Ikasen webgunea    

Kategoria:Ipar Euskal Herriko euskalgintza
Kategoria:Euskal Herriko hezkuntza
Kategoria:Ipar Euskal Herriko erakundeak